Jørgen Juve

Jørgen Juve (1906–1983) var en norsk fotballspiller. Han var Norges mestscorende  i fotball med sine 33 mål fra 1934 til rekorden ble slått av Erling Braut Haaland i 2024. Han spilte totalt 45 A-landskamper, men var spiss i bare 24 av dem – noe som gjør statistikken enda mer imponerende.

Utenfor fotballbanen jobbet han som journalist i Dagbladet og Tidens Tegn. 

Juve var også redaktør i P.M. (Bedriftsbladet for Askim, Mjøndalen og Vestlandske Gummivarefabrikker) i 1948 og 1949.

Juve var gift to ganger, andre gang med psykologen Eva Røine.

 Fotballkarriere 

Juve begynte sin karriere i Urædd, men spilte mesteparten av karrieren i Lyn. Han debuterte på det norske landslaget i 1928 som høyreback. I sin fjerde landskamp, en vennskapskamp mot Nederland, ble Juve flyttet opp som spiss. Han takket for tilliten med å score tre mål, og var deretter Norges førstevalg som spiss. I løpet av de sju neste landskampene scoret han utrolige 16 mål. I 1933 ble han mestscorende gjennom tidene på det norske landslaget, og mot Østerrike 10. juni 1934 scoret han sitt 33. landslagsmål – en rekord som stod i 90 år.

I 1934 ble Juve flyttet ned i forsvaret igjen, som senterhalf i en trebackslinje. I 1936 var han kaptein på det berømte «Bronselaget» som tok bronse i OL i Berlin. Etter at den aktive karrieren tok slutt virket Juve som instruktør for en rekke klubber. Han trente Lyn i flere perioder, og Skeid i 1939 og 1940. Han var dessuten en kort periode instruktør for Bodø/Glimt i 1939, og for Molde FK noen uker i 1948.

 Andre verdenskrig 
Under andre verdenskrig deltok Juve i Brigaden i Skottland. I 1944 fulgte han brigadens andre bergkompani i frigjøringen av Finnmark i Operasjon Crofter.

 OL-medaljer 
 1936  Berlin - 16px|Bronse Bronse i fotball (Norge)

 Bibliografi 
 Øyeblikk (1978)	
 Våre menn i Gaza  (1965)
 Ole Reistad skildret av venner (1959)	
 Nordmenn i eventyr og virkelighet (1952)	
 Mange jern i ilden  En samling artikler (1947)	
 Alt om fotball (1934)

 Referanser 

 Eksterne lenker 



Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Spillere i Fotball-VM 1938
Kategori:Olympiske bronsemedaljevinnere for Norge
Kategori:Medaljevinnere under Sommer-OL 1936
Kategori:Deltakere for Norge under Sommer-OL 1936
Kategori:Fotballspillere under Sommer-OL 1936
Kategori:Journalister i Dagbladet
Kategori:Norske journalister under andre verdenskrig
Kategori:Medlemmer av Brigaden i Skottland
Kategori:Finnmark 1944-45
Kategori:Fotballspillere for Urædd FK
Kategori:Fotballspillere for Lyn Fotball
Kategori:Fotballtrenere for Bodø/Glimt
Kategori:Fotballtrenere for Molde FK
Kategori:Personer fra Porsgrunn kommune
Kategori:Personer begravet på Vestre gravlund
Kategori:Olympiske medaljevinnere i fotball